Zoleka Lisa, die Suid-Afrikaanse Brouerye (SAB) se visepresident van korporatiewe sake, het Maandag bevestig hulle probeer ondanks ’n hofsaak oor die drankverbod wat verlede week aanhangig gemaak is, steeds met die regering onderhandel om oplossings te vind wat volhoubaarder as ’n algehele verbod is.
“As jy weet die verbod geld vier weke, kan jy voorbereidings tref om te oorleef. Maar as jy nie weet of dit vier weke of ses maande is nie, maak dit ’n geweldige verskil en moet jy drastiese stappe doen om te oorleef. Dit is daai geweldige onsekerheid wat dit amper onhoudbaar maak.”
Wendy Pienaar, voorsitter van die Mikrobrouery-vereniging van Suid-Afrika, sê die huidige verbod het ’n verwoestende uitwerking op die bedryf.
Die regering se repliek op die hofsaak deur SAB, die Restaurantvereniging van Suid-Afrika en Consol word enige oomblik verwag.
SAB is die Suid-Afrikaanse filiaal van die wêreld se grootste brouery, Anheuser-Busch InBev (AB InBev). AB InBev se aandeelprys het sedert die begin van die jaar met 3,5% gedaal.